KTC จับมือ “เจซีบี” อัดโปรฯพิเศษ ดันยอดจ่าย “บัตรเครดิต” ท้ายปีโต 30%
KTC ผนึก “เจซีบี อินเตอร์ฯ” มอบโปรโมชันพิเศษหมวดช้อปปิ้ง หวังดันยอดใช้จ่ายผ่านบัตรเครดิตช่วงไตรมาสสุดท้ายโตไม่ต่ำกว่า 30%
KTC ผนึก “เจซีบี อินเตอร์ฯ” มอบโปรโมชันพิเศษหมวดช้อปปิ้ง หวังดันยอดใช้จ่ายผ่านบัตรเครดิตช่วงไตรมาสสุดท้ายโตไม่ต่ำกว่า 30%
29 พ.ย. 2565

นายณัฐสิทธิ์ สุนทราณู ผู้อำนวยการ ธุรกิจบัตรเครดิต และนายสรชัช ศรีลมูล ผู้จัดการอาวุโส ธุรกิจบัตรเครดิต บริษัท บัตรกรุงไทย จำกัด (มหาชน) หรือ KTC ร่วมกับ นายคะซุมะ โยชิโนะ ผู้ช่วยกรรมการผู้จัดการ บริษัท เจซีบี อินเตอร์เนชั่นแนล (ประเทศไทย) จำกัด เดินหน้ามอบโปรโมชันพิเศษในหมวดช้อปปิ้ง หวังดันยอดใช้จ่ายผ่านบัตรฯ ช่วงไตรมาสสุดท้ายเพิ่มขึ้นไม่ต่ำกว่า 30% ซึ่งการจับมือร่วมกัน ระหว่างบัตรเครดิต KTC และเจซีบีในครั้งนี้เป็นเพราะเจซีบีรุกหมวดช้อปปิ้งมาอย่างต่อเนื่องตลอดปี 65 ด้วยกลยุทธ์การเพิ่มจำนวนเท่าของคะแนนสะสม KTC (Earn) และเป็นการจับมือร่วมกับบัตรเครดิตเคทีซีเพียงเจ้าเดียว
สำหรับช่วงเทศกาลจับจ่ายในปลายปีนี้ จึงได้ร่วมมือกันมอบสิทธิพิเศษอีกครั้งสำหรับสมาชิกบัตรเครดิตเคทีซี เจซีบีทุกประเภท เมื่อช้อปปิ้งในห้างสรรพสินค้าชั้นนำและพันธมิตรออนไลน์ที่ร่วมรายการของห้างสรรพสินค้า รับคะแนน KTC สูงสุด 7 เท่า โดยไม่ต้องลงทะเบียน ไม่จำกัดยอดรับคะแนนสูงสุดตลอดรายการ และคะแนนไม่มีวันหมดอายุ (เมื่อสมาชิกมียอดใช้จ่ายสะสมผ่านบัตรฯ ต่อเดือนครบตามเงื่อนไขที่กำหนด)
นอกจากนี้ สมาชิกยังสามารถเลือกรับบริการผ่อนชำระ 0% นาน 10 เดือน เมื่อมียอดใช้จ่ายสุทธิผ่านบัตรฯ ครบ 5,000 บาทขึ้นไปต่อเซลส์สลิปที่ห้างสรรพสินค้าในเครือเดอะมอลล์กรุ๊ป และซูเปอร์มาร์เก็ตโฮม เฟรช มาร์ท และกูร์เมต์ มาร์เก็ต ตั้งแต่วันที่ (1 ต.ค.-31 ธ.ค.65 )
โดยห้างสรรพสินค้าที่ร่วมรายการสำหรับสิทธิพิเศษรับคะแนน KTC สูงสุด 7 เท่า ได้แก่ เซ็นทรัลทุกสาขา, โรบินสันทุกสาขา, เดอะมอลล์ และเดอะมอลล์ไลฟ์สโตร์ทุกสาขา, เอ็มโพเรียม, พารากอน, สยามทาคาชิมายะ, สยามดิสคัฟเวอรี่ เฉพาะในส่วนของพื้นที่โอเพ่น สเปซ เคาน์เตอร์แบรนด์สินค้าที่ร่วมรายการ, ไอคอนสยาม เฉพาะในส่วนของพื้นที่โอเพ่น สเปซ เคาน์เตอร์แบรนด์สินค้าที่ร่วมรายการ, เอ็มควอเธียร์ เฉพาะโซนสปอร์ตส มอลล์ และชั้น 2 วอเตอร์ฟอลควอเธียร์, ตั้งฮั่วเส็งทุกสาขา และพันธมิตรออนไลน์ที่ร่วมรายการของห้างสรรพสินค้า ได้แก่ www.central.co.th, Central Application และ www.monline.com
ขณะเดียวกัน ห้างสรรพสินค้าเครือเดอะมอลล์ กรุ๊ปที่ร่วมรายการสำหรับสิทธิพิเศษบริการผ่อนชำระ 0% นาน 10 เดือน ได้แก่ เดอะมอลล์และเดอะมอลล์ไลฟ์สโตร์ทุกสาขา, เอ็มโพเรียม, พารากอน, เอ็มควอเธียร์ เฉพาะโซนสปอร์ตส มอลล์ และชั้น 2 วอเตอร์ฟอลควอเธียร์, ซูเปอร์มาร์เก็ต โฮม เฟรซ มาร์ท และ กูร์เมต์ มาร์เก็ต ทุกสาขา
ทั้งนี้ ผู้สนใจสามารถสอบถามรายละเอียดเพิ่มเติมได้ที่ KTC PHONE 02 123 5000 หรือเว็บไซต์ www.ktc.co.th สมัครบัตรเครดิตได้ที่ศูนย์บริการสมาชิก “เคทีซี ทัช” ทุกสาขาทั่วประเทศ หรือคลิกลิงค์ : https://bit.ly/apply-ktc